Global Prosperity Group

Global Prosperity Group (GPG) var et amerikansk pyramidespill som ble stiftet av Keith E. Anderson og David Struckman. Selskapet hadde suksess på slutten av 90-tallet og er et av de mest omfattende pyramidespill gjennom historien.EXHIBIT: Global Prosperity Group/ Investors International (IGP) quatloos.com Selskapet ble også kalt Institute of Global Prosperity Group, forkortet IGP.

I prinsipp gikk GPG ut på å selge videre det samme medlemskapet man selv hadde kjøpt og derved tjene penger på provisjon av salget.Cease and desist order State of Missouri Markedsføringen var i hovedsak basert på telefonsalg der medlemmene leste opp ferdigskrevne tekster for å selge inn medlemskap.Scripts Et grunnleggende trekk ved GPG var at medlemmene ble instruert i hvordan inntekter kunne unndras beskatning. Metodene var ulovlige, og mange av medlemmene ble straffeforfulgt for skatteunndragelse.IRS Updates the ‘Dirty Dozen’ for 2004: Agency Warns of New Scams  Internal Revenue ServiceIGP (Global Prosperity) quatloos.com

GPG tiltrakk seg raskt myndighetenes interesse, og en rekke delstater utstedte pålegg om å stanse all virksomhet.Cease and desist order State of South DakotaFinal order The Commonwealth of Massachusetts I tillegg til å drive sin forretning som et pyramidespill var GPG heller ikke sertifisert for å tilby investeringer. Etter hvert som myndighetene sirklet inn den ulovlige virksomheten gjorde selskapets ledelse en rekke tiltak for å slippe unna. Seminarene ble gjennomført utenlands og selskapet skiftet også navn til Institute of Global Prosperity. Pyramiden kollapset endelig i 2002, men den gjenoppstod som nye varianter av konseptet under navn som Investors Alliance, Financial Legacy Alliance med flere. Det var også utbrytere som i 2001 grunnla pyramideselskapet Liberty League International, men her var skatteunndragelser byttet ut med kurs i personlig utvikling.

Da Anderson skjønte at myndighetene i USA ønsket å arrestere ham, flyktet han til Costa Rica.United States v. Anderson United States District Court for the Western District of Washington Han ble imidlertid pågrepet her i februar 2002 og utlevert til USA senere samme år og dømt til 20 års fengsel og en bot på 63 millioner dollar for å oppfordre til ulovlig skatteunndragelse. Wayne Anderson og Richard Marks fikk begge 15 års fengsel, mens Karolyn Grosnickle ble idømt 8 år.

David Struckman søkte tilflukt i Panama, men ble i 2006 også utlevert til USA.“Institute of Global Prosperity” Co-founder apprehended and arrested for tax evasion US Department of Justice I 2008 ble han dømt til 70 måneders fengsel, og Daniel Andersen og Lorenzo Lamantia fikk samtidig også fengselsstraffer. Det fremkom da at GPG i perioden 1996 til 2002 klarte å omsette for 45 millioner dollar.Founders and Principals of Global Prosperity Sentenced for Tax Crimes GoliathCo-founder of “Global Prosperity“ guilty of tax fraud US Department of Justice

 Referanser 

Kategori:Pyramidespill
Kategori:Selskaper fra USA
Kategori:Selskaper etablert i 1996
Kategori:Opphør i 2002